Hierdie mini-reeks Leef soos Daniël, is vir die Kinderkerk asook vir die Senior Sondagskool beskikbaar.
Hierdie is die inleidende les in die mini-reeks oor Daniël en sy drie vriende. Ons gaan kyk hoe hulle as kinders van God die pad gestap het en hoe hulle in moeilike situasies moes opstaan vir dit waarin hulle geglo het. Ons gaan leer hoe God hulle die krag gegee het om in elke situasie die regte ding te doen. Hierdie reeks is aangepas uit Kids Sunday School Place.
Tydens hierdie les hou ons ‘n voet partytjie. Ons gaan ‘n klomp speletjies speel waarvoor ons ons voete moet gebruik. Aan die einde van die speletjies word aan die kinders verduidelik hoekom hulle juis hulle voete vir die speletjies moes gebruik het.
Hierdie les gaan oor die skrif teen die muur, en God wat vir koning Belsasar daardeur ‘n boodskap gegee het. Koning Belsasar het gedink hy en sy afgode is sterker as God en dat hy God nie nodig het nie.
Dis ‘n interaktiewe les, wat begin met ‘n Emoji-raai teen die muur, daarna maak die kinders reg vir ‘n partytjie, en ontsyfer hulle saam met Daniël wat die boodskap teen die muur beteken het.
Hierdie les gaan oor Daniël in die leeukuil, en hoe hy daar beland het. Ons kyk na wat hy gedoen het toe dinge baie moeilik vir hom was, en dat hy steeds besluit het om God se pad te stap. Ons leer hoe God vir Daniël gehelp het.